ઉઝબેકિસ્તાન… ક્યાં આવ્યું? કેવું છે? ત્યાં જવાય ખરું…? આવા કેટલાય પ્રશ્નો ઘણાયના મનમાં હોઈ શકે. ગાંધીભાઈ (હસમુખ ગાંધી)એ પ્રસિદ્ધ કરેલાં સમરકંદ અને બુખારા અને લાલ બહાદુર શાસ્ત્રી સાથે સંકળાયેલી તાશ્કંદની ઘટનાને કારણે આ લખનારને એવું નહોતું. ઇન ફેક્ટ, જુદી ભૂમિના ભોમિયા બનવાની તાલાવેલીને કારણે મનમાં લાંબા સમયથી હતું કે એકવાર ઉઝબેકિસ્તાન જવું. એ તક મળી હાલમાં. બસ, પછી શું જોઈતું હતું? તાશ્કંદ, સમરકંદને માણવાની તક એવી અદભુત રહી કે ક્ષણેક્ષણ માનસપટ પર અંકિત થઈ ગઈ. શું કામ? એની મીઠડી પ્રજાને કારણે, સ્વચ્છતા, શિસ્ત અને સરળતાને કરાણે. સોંઘારત પણ ખરી ત્યાં. મલેશિયા પછી આ બીજો એવો દેશ માણ્યો જેને દિલથી સલામ કરવાનું મન થાય.